ประกาศสำนักงานป้องกันและปราบปรามการฟอกเงิน
เรื่อง ให้ผู้เสียหายยื่นคำร้องขอคุ้มครองสิทธิจากการกระทำความผิดมูลฐาน

ด้วยคณะกรรมการธุรกรรมได้มีมติในการประชุมครั้งที่ ๓/๒๕๖๖ เมื่อวันที่ ๑๔ มีนาคม ๒๕๖๖
ให้อายัดทรัพย์สินที่เกี่ยวข้องกับการทำความผิดไว้ชั่วคราว ในความผิดเกี่ยวกับการฉ้อโกงประชาชน
ตามประมวลกฎหมายอาญา และความผิดเกี่ยวกับการฉ้อโกง ตามประมวลกฎหมายอาญาอันมีลักษณะ
เป็นปกติธรรมะ ราย นายสุระเดช วรรักษ์ กับพวก มีกำหนดไม่เกิน ๙๐ วัน (ถ้าสิบวัน) นับตั้งแต่วันที่
คณะกรรมการธุรกรรมมีมติ

อาศัยอำนาจตามความในมาตรา ๔๙/๑ แห่งพระราชบัญญัติป้องกันและปราบปรามการฟอกเงิน
พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติป้องกันและปราบปรามการฟอกเงิน (ฉบับที่ ๖)
พ.ศ. ๒๕๖๕ จึงขอให้ผู้เสียหายที่ได้รับความเสียหายโดยตรงจากการทำความผิดมูลฐานในรายคดีดังกล่าว
และไม่มีส่วนร่วมในการทำความผิดนั้น ยื่นคำร้องพร้อมหลักฐานแสดงรายละเอียดแห่งความเสียหาย
และจำนวนความเสียหายที่ได้รับต่อพนักงานเจ้าหน้าที่ ณ สำนักงานป้องกันและปราบปรามการฟอกเงิน
ภายใน ๙๐ วัน (ถ้าสิบวัน) นับแต่วันประกาศในราชกิจจานุเบกษา ทั้งนี้ รายละเอียดการยื่นคำร้อง
ปรากฏตามเอกสารแนบท้ายประกาศนี้

ประกาศ ณ วันที่ ๒๓ มีนาคม พ.ศ. ๒๕๖๖
สมชัย พลายด้วง
นิติกรชำนาญการพิเศษ รักษาราชการแทน
ผู้อำนวยการกองคดี ๕ ปฏิบัติราชการแทน
เลขาธิการคณะกรรมการป้องกันและปราบปรามการฟอกเงิน

เอกสารแนบท้ายประกาศสำนักงานป้องกันและปราบปรามการฟอกเงิน
เรื่อง ให้ผู้เสียหายยื่นคำร้องขอคุ้มครองสิทธิจากการกระทำความผิดมูลฐาน
รายนายสุดชัย วรรักษ์ กับพวก

หลักเกณฑ์และวิธีการยื่นคำร้อง
๑. ผู้มีสิทธิยื่นคำร้องฯ ต้องเป็นผู้เสียหายตามมาตรา ๔๙/๑ วรรคสาม แห่งพระราชบัญญัติป้องกัน
และปราบปรามการฟอกเงิน พ.ศ. ๒๕๔๒ ซึ่งเพิ่มโดยพระราชบัญญัติป้องกันและปราบปรามการฟอกเงิน
(ฉบับที่ ๖) พ.ศ. ๒๕๖๕ กล่าวคือ ต้องเป็นบุคคลผู้ได้รับความเสียหายโดยตรงจากการกระทำความผิดมูลฐาน
และไม่มีส่วนร่วมในการกระทำความผิดนั้น โดยควรมีเอกสารประกอบการพิจารณา ดังนี้
(๑) สำเนาบัตรประจำตัวประชาชนของผู้เสียหาย
(๒) สำเนาคำสั่งหรือคำพิพากษาของศาลให้ได้รับคืนทรัพย์สินหรือได้รับชดใช้ค่าเสียหายจากการกระทำ
ความผิดมูลฐาน
(๓) หนังสือมอบอำนาจพร้อมติดอากรแสตมป์ (ถ้ามี)
(๔) สำเนาเอกสารหลักฐานที่แสดงให้เห็นว่าเป็นผู้เสียหายและรายละเอียดแห่งความเสียหาย
(๕) สำเนารายการเคลื่อนไหวทางบัญชีธนาคาร (Bank Statement)
(๖) สำเนาหลักฐานการทำธุรกรรม เช่น สำเนาสัญญาการกู้ยืมเงินพร้อมหลักทรัพย์ค้ำประกันสัญญา
สำเนาใบนำฝากเงิน สำเนาการโอนเงิน เป็นต้น
(๗) สำเนาคำให้การที่ให้ถ้อยคำต่อพนักงานสอบสวน (ถ้ามี)
(๘) สำเนาหลักฐานการฟ้องร้องดำเนินคดีเพื่อเรียกร้องค่าเสียหายจากการกระทำความผิดมูลฐาน
หรือเอกสารการร้องทุกข์ต่อพนักงานสอบสวน เพื่อให้ดำเนินคดีอาญาในความผิดมูลฐาน
(๙) สำเนาเอกสารหลักฐานอื่น ๆ ที่เกี่ยวข้อง (ถ้ามี)

๒. วิธีการยื่นคำร้องฯ มี ๒ ช่องทาง ดังนี้
(๑) ยื่นด้วยตนเองที่สำนักงาน ปปง. เลขที่ ๔๒๒ ถนนพญาไท แขวงวังใหม่ เขตปทุมวัน กรุงเทพมหานคร
(๒) ยื่นทางไปรษณีย์ลงทะเบียน (จ่าหน้าซองไปที่ สำนักงาน ปปง. เลขที่ ๔๒๒ ถนนพญาไท แขวงวังใหม่
เขตปทุมวัน กรุงเทพมหานคร ๑๐๓๓๐ โดยวงเล็บมุมซองด้านบนว่า “ส่งแบบคำร้องขอคุ้มครองสิทธิ
รายคดีนายสุดชัย วรรักษ์ กับพวก” ทั้งนี้ สามารถยื่นคำร้องขอคุ้มครองสิทธิด้วยตนเองหรือมอบอำนาจ
ให้บุคคลอื่นมาดำเนินการแทนก็ได้ (โดยมีหนังสือมอบอำนาจพร้อมติดอากรแสตมป์ ๓๐ บาท) และเอกสาร
ทุกฉบับต้องระบรองสำเนาถูกต้อง

๓. ระยะเวลายื่นคำร้องฯ
ภายใน ๙๐ วัน นับแต่วันที่ประกาศในราชกิจจานุเบกษา กล่าวคือ ตั้งแต่วันที่ ๕ เมษายน ๒๕๖๖ ถึงวันที่
๓ กรกฎาคม ๒๕๖๖ ทั้งนี้ ในวันและเวลาราชการ (๐๘.๓๐ นาฬิกา ถึง ๑๖.๓๐ นาฬิกา) เว้นแต่กรณีมีเหตุ
ตามที่กฎหมายบัญญัติ

อนึ่ง สามารถดาวน์โหลดแบบฟอร์มคำร้องเพื่อขอให้ศาลมำทรัพย์สินที่เกี่ยวกับการกระทำความผิด
ไปคืนหรือชดใช้ให้แก่ผู้เสียหายในความผิดมูลฐาน ได้ที่เว็บไซต์สำนักงาน ปปง. www.amlo.go.th
หรือสแกนคิวอาร์โค้ดด้านล่างนี้